62022TJ0208_RES
Predmet T-208/22
Kinda Makhlouf
protiv
Vijeća Europske unije
Presuda Općeg suda (deveto prošireno vijeće) od 17. srpnja 2024.
„Zajednička vanjska i sigurnosna politika – Mjere ograničavanja poduzete s obzirom na stanje u Siriji – Zamrzavanje financijskih sredstava i gospodarskih izvora – Ograničenje ulaska na državna područja država članica – Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora ili na koje se odnose ograničenja ulaska na državna područja država članica – Uvrštenje tužiteljeva imena na popis i njegovo zadržavanje na tom popisu – Nasljednik osobe na koju se već odnose mjere ograničavanja – Prava obrane – Pogreška u ocjeni – Proporcionalnost – Pravo vlasništva – Sloboda kretanja i boravka u državama članicama – Pravo na obiteljski život – Izvanugovorna odgovornost”
Sudski postupak – Odluka ili uredba kojom je tijekom postupka zamijenjen pobijani akt – Zahtjev za prilagodbu tužbe – Pretpostavke
(Poslovnik Općeg suda, čl. 86. st. 1.)
(t. 25., 29.)
Sudski postupak – Odluka ili uredba kojom je tijekom postupka zamijenjen pobijani akt – Zahtjev za prilagodbu tužbe – Tužiteljeva obveza da u navedenom zahtjevu navede prilagođene tužbene razloge i argumente – Nepostojanje, osim u slučaju bitnih razlika između dvaju akata – Obveza Općeg suda da izvrši provjeru
(Poslovnik Općeg suda, čl. 86. st. 1. i 4.)
(t. 35.-37.)
Sudski postupak – Prilagodba tužbenog zahtjeva tijekom postupka – Formalni zahtjevi – Sažeti prikaz iznesenih razloga – Prenošenje prvotnih tužbenih razloga – Pretpostavke
(Poslovnik Općeg suda, čl. 86. st. 4.)
(t. 38., 39.)
Pravo Europske unije – Načela – Prava obrane – Pravo na djelotvornu sudsku zaštitu – Mjere ograničavanja – Obveza priopćavanja pojedinačnih i specifičnih razloga koji opravdavaju donesene mjere – Pravo na saslušanje prije donošenja takvih mjera – Ograničenja – Pretpostavke
(Povelja Europske unije o temeljnim pravima, čl. 41. st. 2. t. (a); Odluka Vijeća 2013/255/ZVSP, kako je izmijenjena Odlukom (ZVSP) 2022/242, Prilog; uredbe Vijeća br. 36/2012 i 2022/237)
(t. 51.-54., 56., 58., 61.)
Pravo Europske unije – Načela – Prava obrane – Pravo na saslušanje – Obveza institucija da prihvate stajalište zainteresiranih stranaka – Nepostojanje – Obveza davanja odgovora na sve argumente stranaka – Nepostojanje
(Povelja Europske unije o temeljnim pravima, čl. 41. st. 2.)
(t. 68.)
Europska unija – Sudski nadzor zakonitosti akata institucija – Mjere ograničavanja protiv Sirije – Doseg nadzora – Dokaz utemeljenosti mjere – Obveza nadležnog tijela Unije da u slučaju osporavanja dokaže osnovanost razloga iznesenih protiv predmetnih osoba ili subjekata
(Povelja Europske unije o temeljnim pravima, čl. 47.; Odluka Vijeća 2013/255/ZVSP, kako je izmijenjena odlukama (ZVSP) 2022/242 i (ZVSP) 2023/1035, Prilog; uredbe Vijeća br. 36/2012, 2022/237 i 2023/1027)
(t. 76.-82.)
Europska unija – Sudski nadzor zakonitosti akata institucija – Mjere ograničavanja protiv Sirije – Doseg nadzora – Uvrštenje tužitelja na popis priložen pobijanoj odluci zbog njegove pripadnosti obiteljima Assad ili Makhlouf – Javno dostupni dokumenti – Dokazna vrijednost
(Povelja Europske unije o temeljnim pravima, čl. 47.; Odluka Vijeća 2013/255/ZVSP, kako je izmijenjena odlukama (ZVSP) 2022/242 i (ZVSP) 2023/1035, Prilog; uredbe Vijeća br. 36/2012, 2022/237 i 2023/1027)
(t. 83., 86., 87., 121.-123.)
Zajednička vanjska i sigurnosna politika – Posebne mjere ograničavanja protiv određenih osoba i subjekata s obzirom na stanje u Siriji – Odluka 2013/255/ZVSP i Uredba br. 36/2012 – Predmnjeva podrške sirijskom režimu u odnosu na vodeće poslovne osobe koje djeluju u Siriji i članove obitelji Assad ili Makhlouf – Dopuštenost – Pretpostavke
(Odluka Vijeća 2013/255/ZVSP, kako je izmijenjena Odlukom (ZVSP) 2015/1836, čl. 27. st. 1. i st. 2. t. (a) i (b) te čl. 28. st. 1. i 2.; uredbe Vijeća br. 36/2012 i 2015/1828, čl. 15. st. 1. t. (a) i st. 1.a t. (b))
(t. 89.-92., 94.)
Zajednička vanjska i sigurnosna politika – Posebne mjere ograničavanja protiv određenih osoba i subjekata s obzirom na stanje u Siriji – Odluka 2013/255/ZVSP i Uredba br. 36/2012 – Predmnjeva podrške sirijskom režimu u odnosu na članove obitelji Assad ili Makhlouf – Dopuštenost – Pretpostavke – Oboriva pretpostavka – Dokaz o suprotnome – Nepostojanje
(Odluka Vijeća 2013/255/ZVSP, kako je izmijenjena Odlukom (ZVSP) 2015/1836, čl. 27. st. 1. do 3. te čl. 28. st. 1. do 3.; uredbe Vijeća br. 36/2012 i 2015/1828, čl. 15. st. 1. t. (a), st. 1.a t. (b) i st. 1.b)
(t. 93., 95.-98., 101.-104., 114., 116., 125.)
Zajednička vanjska i sigurnosna politika – Mjere ograničavanja protiv Sirije – Zamrzavanje financijskih sredstava i ograničenja u području ulaska osoba, subjekata ili tijela povezanih sa sirijskim režimom – Ograničenja prava vlasništva – Povreda načela proporcionalnosti – Nepostojanje
(čl. 5. st. 4. i čl. 29. UEU-a; čl. 215. UFEU-a; Povelja Europske unije o temeljnim pravima, čl. 17. i čl. 52. st. 1.; Odluka Vijeća 2013/255/ZVSP, kako je izmijenjena odlukama (ZVSP) 2022/242 i (ZVSP) 2023/1035, čl. 28. st. 6.; uredbe Vijeća br. 36/2012, 2022/237 i 2023/1027, čl. 16.)
(t. 131.-155., 160.)
Zajednička vanjska i sigurnosna politika – Mjere ograničavanja protiv Sirije – Zamrzavanje financijskih sredstava i ograničenja u području ulaska osoba, subjekata ili tijela povezanih sa sirijskim režimom – Ograničenje prava na poštovanje privatnog i obiteljskog života – Povreda načela proporcionalnosti – Nepostojanje
(čl. 5. st. 4. i čl. 29. UEU-a; čl. 215. UFEU-a; Povelja Europske unije o temeljnim pravima, čl. 7. i čl. 52. st. 1.; Odluka Vijeća 2013/255/ZVSP, kako je izmijenjena odlukama (ZVSP) 2022/242 i (ZVSP) 2023/1035, čl. 27. st. 9. i čl. 34.; uredbe Vijeća 36/2012, 2022/237 i 2023/1027, čl. 32. st. 4.)
(t. 163., 168.-183.)
Izvanugovorna odgovornost – Pretpostavke – Nezakonitost – Šteta – Uzročna veza – Kumulativne pretpostavke
(čl. 340. drugi st. UFEU-a)
(t. 187., 191., 192.)
Kratak prikaz
Opći je sud svojom presudom odbio tužbu za poništenje Kinde Makhlouf protiv akata kojima je njezino ime uvršteno na popise osoba koje imaju koristi od sirijskog režima ili koje ga podupiru i na koje se zbog toga odnose mjere ograničavanja. Pojasnio je, među ostalim, doseg kriterija obiteljske pripadnosti utvrđenog Odlukom 2013/255 (
1
) o mjerama ograničavanja protiv Sirije te pravila o teretu dokazivanja i obaranju predmnjeve utvrđene u toj odluci.
Kinda Makhlouf jedna je od kćeri Mohammeda Makhloufa, poslovnog čovjeka sa sirijskim državljanstvom koji je preminuo 12. rujna 2020., a čije je ime bilo uvršteno na popise osoba i subjekata na koje se odnose mjere ograničavanja protiv Sirije koje je Vijeće Europske unije donijelo 2011. (
2
)
Tužiteljičino ime je na predmetne popise bilo uvršteno 21. veljače 2022. (
3
) zbog sljedećeg razloga: „[k]ći Mohammeda Makhloufa. Članica obitelji Makhlouf.” To se uvrštenje temeljilo na kriteriju pripadnosti obiteljima Assad i Makhlouf utvrđenom člankom 27. stavkom 2. točkom (b) i člankom 28. stavkom 2. točkom (b) Odluke 2013/255, kako je izmijenjena Odlukom 2015/1836, kao i člankom 15. stavkom 1.a točkom (b) Uredbe br. 36/2012 (
4
), kako je izmijenjena Uredbom 2015/1828. U tu se svrhu Vijeće oslonilo na odluku sirijskog suda od 27. rujna 2020. o otvaranju nasljedstva Mohammeda Makhloufa koju tužiteljica, nasljednica preminulog, nije osporavala. Uvrštenje tužiteljičina imena na sporne popise zadržano je, među ostalim, 25. svibnja 2023. (
5
)
Ocjena Općeg suda
Prema mišljenju tužiteljice, sama činjenica da pripada obitelji Makhlouf ne bi smjela biti opravdanje za donošenje mjera ograničavanja protiv nje. U tom je pogledu Opći sud istaknuo da su posebni kriteriji za uvrštenje u pogledu različitih kategorija osoba na koje se odnosi Odluka 2013/255, kako je izmijenjena Odlukom 2015/1836 (
6
), samostalni u odnosu na opći kriterij povezanosti sa sirijskim režimom utvrđen u toj odluci (
7
). Stoga je sama činjenica pripadnosti jednoj od predmetnih kategorija osoba dovoljna da se omogući poduzimanje mjera ograničavanja o kojima je riječ a da pritom nije potrebno podnijeti dokaz o potpori koju osobe o kojima je riječ pružaju vladajućem sirijskom režimu ili o koristi koju one imaju od njega. Opći je sud iz toga zaključio da se kriterijem obiteljske pripadnosti postavlja kriterij koji je objektivan, samostalan i sam po sebi dovoljan kako bi se opravdalo donošenje mjera ograničavanja protiv „članova obitelji […] Makhlouf”. Međutim, dotične osobe ne smiju biti uvrštene na sporne popise ako postoji dovoljno informacija o tome da nisu povezane sa sirijskom režimom, da na njega ne utječu ili da ne predstavljaju stvaran rizik izbjegavanja mjera ograničavanja (
8
). U tom je pogledu Opći sud posjetio na to da je na tužiteljici da u okviru osporavanja pobijanih akata podnese dokaze kako bi oborila oborivu predmnjevu povezanosti sa sirijskim režimom koja proizlazi iz kriterija obiteljske pripadnosti.
U ovom je slučaju Opći sud utvrdio, s obzirom na tužiteljičine argumente i dokaze koje je podnijela, a koji se odnose, s jedne strane, na privatan i obiteljski život te, s druge strane, na prekid odnosa između obitelji Makhlouf i navedenog režima, da se tim elementima ne može oboriti predmnjeva povezanosti sa sirijskim režimom.
Opći je sud došao do sličnog zaključka u pogledu inkriminirajućih elemenata iz dodatne dokazne dokumentacije koju je Vijeće dostavilo tužiteljici 31. svibnja 2022. Među njima se, među ostalim, u članku Financial Timesa navodi da su tužiteljica i drugi bliski članovi obitelji Makhlouf kupili stanove u Rusiji uz pomoć niza zajmova i financijskih aranžmana koji su im omogućili da financijska sredstva preusmjere izvan Sirije i tako zaobiđu mjere ograničavanja koje je naložila Unija. Budući da tužiteljica nije osporila te informacije, koje također pokazuju da postoji povezanost između tužiteljice i drugih članova obitelji Makhlouf na koje se odnose iste mjere ograničavanja, nije pojasnila podrijetlo financijskih sredstava koja su joj, među ostalim, omogućila da kupi nekretninu u Rusiji. Stoga je Opći sud utvrdio, s jedne strane, da se pobijani akti temelje na dovoljno čvrstoj činjeničnoj osnovi i, s druge strane, da tužiteljica nije valjano oborila predmnjevu povezanosti sa sirijskim režimom. Budući da u pobijanim aktima nije počinjena pogreška u ocjeni, odbio je tužbu.
(
1
)	Odluka Vijeća 2013/255/ZVSP od 31. svibnja 2013. o mjerama ograničavanja s obzirom na stanje u Siriji (SL 2013., L 147, str. 14.) (SL, posebno izdanje na hrvatskom jeziku, poglavlje 18., svezak 15., str. 277. i ispravak SL 2018., L 190, str. 20.), kako je izmijenjena Odlukom Vijeća (ZVSP) 2015/1836 od 12. listopada 2015. (SL 2015., L 266, str. 75. i ispravak SL 2016., L 336, str. 42.).
(
2
)	Vidjeti Provedbenu odluku Vijeća 2011/488/ZVSP od 1. kolovoza 2011. o provedbi Odluke 2011/273/ZVSP o mjerama ograničavanja protiv Sirije (SL 2011., L 199, str. 74.) i Provedbenu uredbu Vijeća (EU) br. 755/2011 od 1. kolovoza 2011. o provedbi Uredbe br. 442/2011 o mjerama ograničavanja s obzirom na stanje u Siriji (SL 2011., L 199, str. 33.). Ime Mohammeda Makhloufa uklonjeno je s navedenih popisa Provedbenom odlukom Vijeća (ZVSP) 2022/306 od 24. veljače 2022. o provedbi Odluke 2013/255 (SL 2022., L 46, str. 95.) i Provedbenom uredbom Vijeća (EU) 2022/299 od veljače 2022. o provedbi Uredbe br. 36/2012 (SL 2022., L 46, str. 1.).
(
3
)	Provedbena odluka Vijeća (ZVSP) 2022/242 od 21. veljače 2022. o provedbi Odluke 2013/255/ZVSP o mjerama ograničavanja protiv Sirije (SL 2022., L 40, str. 26.) i Provedbena uredba Vijeća (EU) 2022/237 od 21. veljače 2022. o provedbi Uredbe (EU) br. 36/2012 o mjerama ograničavanja s obzirom na stanje u Siriji (SL 2022., L 40, str. 6.)
(
4
)	Uredba Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (SL 2012., L 16, str. 1.) (SL, posebno izdanje na hrvatskom jeziku, poglavlje 18., svezak 10., str. 205. i ispravak SL 2018., L 190, str. 20.), kako je izmijenjena Uredbom Vijeća (EU) 2015/1828 od 12. listopada 2015. (SL 2015., L 266, str. 1.)
(
5
)	Odluka Vijeća (ZVSP) 2023/1035 od 25. svibnja 2023. o izmjeni Odluke 2013/255 (SL 2023., L 139, str. 49.) i Provedbena uredba Vijeća (EU) 2023/1027 od 25. svibnja 2023. o provedbi Uredbe (EU) br. 36/2012 o mjerama ograničavanja s obzirom na stanje u Siriji (SL 2023., L 139, str. 1.)
(
6
)	Vidjeti članak 27. stavak 2. točku (b) Odluke 2013/255, kako je izmijenjena Odlukom 2015/1836.
(
7
)	Vidjeti članak 27. stavak 1. i članak 28. stavak 1. Odluke 2013/255, kako je izmijenjena Odlukom 2015/1836.
(
8
)	Vidjeti članak 27. stavak 3. i članak 28. stavak 3. Odluke 2013/255, kako je izmijenjena Odlukom 2015/1836.